CELEX: 32010R0286
Language: lt
Date: 2010-04-06 00:00:00
Title: 2010 m. balandžio 6 d. Komisijos reglamentas (ES) Nr. 286/2010, kuriuo iš dalies keičiamos Reglamento (EB) Nr. 88/2007 nuostatos dėl statistinių duomenų apie tešlos gaminių kiekius perdavimo

7.4.2010   
            
            
               LT
            
            
               Europos Sąjungos oficialusis leidinys
            
            
               L 87/21
            
         KOMISIJOS REGLAMENTAS (ES) Nr. 286/2010
   2010 m. balandžio 6 d.
   kuriuo iš dalies keičiamos Reglamento (EB) Nr. 88/2007 nuostatos dėl statistinių duomenų apie tešlos gaminių kiekius perdavimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1216/2009, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 8 straipsnio 3 dalį ir į jo 19 straipsnį,
   kadangi:
   
               (1)
            
            
               2006 m. gruodžio 12 d. Komisijos reglamente (EB) Nr. 88/2007, nustatančiame specialiąsias išsamias eksporto grąžinamųjų išmokų sistemos taikymo grūdams, eksportuojamiems tešlos gaminių, klasifikuojamų KN kodais 1902 11 00 ir 1902 19, pavidalu, taisykles (2), nustatyta, kad minėtais kodais klasifikuojami ir į Jungtines Amerikos Valstijas eksportuojami tešlos gaminiai turi sertifikatą (sertifikatas P 2), kuriame nurodoma, ar jiems taikoma grąžinamoji išmoka, kuri eksportuojant į Jungtines Amerikos Valstijas taikoma pagrindiniams jiems gaminti naudojamiems grūdų produktams. Šiame reglamente taip pat nurodyta, kad kompetentingos valstybių narių institucijos turi perduoti Komisijai būtinus statistinius duomenis.
            
         
               (2)
            
            
               Siekiant mažinti administracinę naštą, turėtų būti suteikta galimybė kompetentingoms valstybių narių institucijoms neperduoti statistinių duomenų, kai pagrindiniams grūdų produktams, kurie naudojami minėtais KN kodais klasifikuojamiems tešlos gaminiams gaminti, taikoma grąžinamoji išmoka yra nutraukta arba lygi nuliui.
            
         
               (3)
            
            
               Todėl Reglamentą (EB) Nr. 88/2007 reikėtų atitinkamai iš dalies pakeisti.
            
         
               (4)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 88/2007 6 straipsnis pakeičiamas taip:
   
      „6 straipsnis
      1.   Kompetentingos valstybių narių institucijos ne vėliau kaip iki kiekvieno mėnesio pabaigos perduoda Komisijai statistinius duomenis apie tešlos gaminių, pagal KN kodus, kiekius, nurodydamos kiekius, kuriems taikoma eksporto grąžinamoji išmoka, ir kiekius, kuriems ji netaikoma, ir kuriems per praėjusį mėnesį buvo išduoti sertifikatai, nurodytu adresu:
      
                  European Commission
               
            
                  Directorate-General Enterprise and Industry
               
            
                  Non-Annex II products
               
            
                  B-1049 Brussels.
               
            2.   Kai pagrindiniams grūdų produktams, kurie naudojami KN kodais 1902 11 00 ir 1902 19 klasifikuojamiems tešlos gaminiams gaminti, taikoma grąžinamoji išmoka yra nutraukta arba lygi nuliui, kompetentingos valstybių narių institucijos gali neperduoti 1 dalyje nurodytų statistinių duomenų.“
   
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 328, 2009 12 15, p. 10.
   
      (2)  OL L 21, 2007 1 30, p. 16.